कन्या राशि वालों की आर्थिक स्थिति बेहतर होगी, वृश्चिक राशि के सरकारी नौकरीपेशा लोगों को महत्वपूर्ण जिम्मेदारी मिलने के योग हैं
Aaj Ka Rashifal (Horoscope Today) | Daily Rashifal (5th July 2023), Daily Zodiac Forecast: Singh Rashi, Kanya, Aries, Taurus, Gemini Cancer Libra, And Other Signs, 5 जुलाई, बुधवार को श्रवण नक्षत्र में चंद्रमा होने से छत्र नाम का शुभ योग बन रहा है। जिससे मिथुन राशि वालों के इनकम सोर्स बढ़ सकते हैं। इस राशि के नौकरीपेशा लोगों को अधिकारियों से मदद भी मिल सकती है।
5 जुलाई, बुधवार को श्रवण नक्षत्र में चंद्रमा होने से छत्र नाम का शुभ योग बन रहा है। जिससे मिथुन राशि वालों के इनकम सोर्स बढ़ सकते हैं। इस राशि के नौकरीपेशा लोगों को अधिकारियों से मदद भी मिल सकती है। कन्या राशि वालों की आर्थिक स्थिति बेहतर हो सकती है।
वृश्चिक राशि के सरकारी नौकरीपेशा लोगों को महत्वपूर्ण जिम्मेदारी मिल सकती है। इस राशि के इंपोर्ट-एक्सपोर्ट से जुड़े काम करने वालों को फायदा मिलने के योग हैं। धनु राशि वालों के बिजनेस में लिए फैसले सकारात्मक रहेंगे। रियल स्टेट से जुड़े कामों में फायदा मिल सकता है। इस राशि वालों के स्थान परिवर्तन के भी योग हैं। मकर राशि के लोग निवेश करना चाहते हैं तो इसके लिए दिन बहुत अच्छा है। वहीं, बाकी राशियों पर सितारों का मिलाजुला असर रहेगा।
एस्ट्रोलॉजर डॉ. अजय भाम्बी के मुताबिक 12 राशियों का फल
मेष - पॉजिटिव- परिवार के किसी सदस्य की उपलब्धि को लेकर घर में खुशनुमा माहौल रहेगा। आपके विनम्र स्वभाव की वजह से घर तथा समाज में आपकी तारीफ होगी। पड़ोसियों के साथ चल रहा कोई पुराना मसला भी हल होगा। युवाओं को अपने भविष्य को लेकर चल रही किसी मेहनत के उचित परिणाम मिलने से राहत मिलेगी।
नेगेटिव- सामाजिक अथवा राजनैतिक गतिविधियों से जुड़े लोग अपने मान-सम्मान को लेकर सजग रहें। कई बार आप काल्पनिक योजनाएं बना लेते हैं, जिसकी वजह से आपके बनते काम बिगड़ भी जाते हैं। इसलिए हकीकत का सामना करें। बच्चों को गुस्से में आकर हतोत्साहित ना करें।
व्यवसाय- इस समय बिजनेस में सफलता के लिए बहुत मेहनत करनी होगी। काम करने के तरीकों को और अधिक बेहतर बनाने के लिए समझदार और बड़े इंसान की सलाह जरूर लें। नौकरी में अपने साथियों की बातों में न आकर अपनी कार्य क्षमता पर भरोसा रखना बेहतर होगा।
लव- पारिवारिक सदस्यों के प्रति सहयोग की भावना रखें, इससे उनका आत्मविश्वास बढ़ेगा। प्रेम संबंधों में भी नज़दीकियां आएंगी।
स्वास्थ्य- स्वास्थ्य संबंधी कोई समस्या बढ़ सकती हैं। लापरवाही ना बरतें तथा अपना पूरा ध्यान रखें।
भाग्यशाली रंग- नीला, भाग्यशाली अंक- 3
वृष - पॉजिटिव- कोई भी चुनौती आए तो घबराए नहीं, बल्कि अपनी योग्यता से उनका समाधान ढूंढे। निश्चित ही आप सफल रहेंगे। महिलाएं अपने व्यक्तिगत तथा प्रोफेशनल गतिविधियों को सुचारू रूप से निर्वाह करेगी। तथा अपने लक्ष्य को हासिल करने के लिए भी बहुत मेहनत भी कर लेंगी।
नेगेटिव- युवा लोग विशेष रुप से ध्यान रखें कि किसी गतिविधि की वजह से समाज में कुछ मानहानि जैसी स्थिति बन सकती हैं। पड़ोसियों के साथ संबंध खराब ना करें। और ना ही व्यर्थ की गतिविधियों में अपना ध्यान दें। किसी भी तरह का लेनदेन करना इस समय उचित नहीं है।
व्यवसाय- बिजनेस में पहले की तरह कामकाज पर फोकस रहें। इस समय रिस्क संबंधी किसी भी रिस्क प्रवृत्ति के कार्य में समय और पैसा व्यर्थ ना करें। कंपटीशन की तैयारी कर रहे युवाओं को कोई ऑफर मिल सकता है। नौकरी में दिक्कत आने पर अधिकारी से मदद लेना फायदेमंद रहेगा।
लव- परिवार जनों के साथ मनोरंजक प्रोग्राम बनेंगे। लव पार्टनर के साथ लॉन्ग ड्राइव पर जाना आपको खुशी देगा।
स्वास्थ्य- इस समय जोड़ो अथवा घुटनों के दर्द परेशान करेंगे। वर्तमान मौसम से भी अपना बचाव रखना जरूरी है।
भाग्यशाली रंग- गुलाबी, भाग्यशाली अंक- 5
मिथुन - पॉजिटिव- आज दिन की शुरुआत में जिम्मेदारियां ज्यादा रहेंगी, लेकिन कई जरूरी काम भी पूरे हो जाएंगे। अपनी योजनाओं पर काम करने के लिए अनुकूल समय है। किसी खास इंसान की वजह से आपकी शाम बहुत ही सुहावनी रहेगी। इनकम सोर्स बढ़ सकता है।
नेगेटिव- हर बात में नफा नुकसान देखने की बजाय रिश्तो की मधुरता बनाए रखने में भी ध्यान देना जरूरी है। बीती हुई नकारात्मक बातों पर काबू पाने का प्रयास करें। तथा अपने लक्ष्य के प्रति एकाग्र चित्त रहें। युवाओं को आगे बढ़ने के लिए बहुत अधिक चीजों को सीखने की जरूरत है।
व्यवसाय- व्यवसाय में अत्यधिक व्यस्तता की वजह से नई गतिविधियों पर ध्यान नहीं दे पाएंगे। कारोबार को बल देने के लिए लोन लेने की प्लानिंग कर रहे हैं, तो दस्तावेज और योजनाओं को अच्छे से समझ लें। ऑफिस में प्रोजेक्ट को हल करने के लिए अधिकारियों की मदद लेना फायदेमंद रहेगा।
लव- घर में सुख-शांति पूर्ण माहौल रहेगा।प्रेम संबंधों के मामले में कुछ तनाव उठ सकते हैं। आपसी सामंजस्य रखना बहुत जरूरी है।
स्वास्थ्य- नसों से संबंधित समस्या बढ़ सकती है। तनाव ना ले। और सहज तरीके से अपने कार्यों को पूरा करें।
भाग्यशाली रंग- हरा, भाग्यशाली अंक- 3
कर्क - पॉजिटिव- परिणाम की परवाह किए बिना मेहनत करते रहें, क्योंकि कर्म से ही भाग्य भी सहायक होता है। किसी शुभचिंतक की मदद आपके लिए उम्मीद की किरण लेकर आएगी। युवा अपने भविष्य को लेकर ज्यादा सक्रिय और गंभीर रहेंगे और उपलब्धि भी हासिल करेंगे।
नेगेटिव- किसी जरूरतमंद मित्र की मदद करनी पड़ सकती है। कोई भी नकारात्मक परिस्थिति बनने पर तनाव में ना आए और जल्दबाजी और भावुकता में कोई निर्णय भी ना ले। वाहन अथवा किसी महंगे इलेक्ट्रॉनिक उपकरण के खराब होने से खर्चा रहेगा।
व्यवसाय- मीडिया क्षेत्र से जुड़े लोगों को बेहतरीन अवसर मिलेंगे, साथ ही इलेक्ट्रॉनिक, कॉस्मेटिक आदि से जुड़े कारोबार में भी लाभ होगा। युवाओं को समय के साथ खुद को बेहतर बनाना होगा। ऑफिस में आपका प्रबंधन बेहतरीन रहेगा।
लव- पति-पत्नी के बीच घर की जिम्मेदारियों को लेकर कुछ मनमुटाव की स्थिति बन सकती है। अविवाहित लोगों के लिए खुशखबरी आएगी।
स्वास्थ्य- तनाव और थकान से आपकी कार्यक्षमता प्रभावित होगी। एसिडिटी की भी समस्या बढ़ने की आशंका है। योग व्यायाम नियमित रखें।
भाग्यशाली रंग- बादामी, भाग्यशाली अंक- 1
सिंह - पॉजिटिव- मौजूदा हालातों को ध्यान में रखते हुए खुद को और काबिल बनाने की कोशिश करें। इससे समय के साथ तालमेल बैठा लेंगे। आपकी कोई आर्थिक योजना भी फलीभूत हो सकती है। मन में सुकून और शांति रहेगी। पारिवारिक तथा सामाजिक गतिविधियों में भी आपका विशेष योगदान रहेगा।
नेगेटिव- किसी भी बड़े निवेश को करने से पहले उससे संबंधित पूरी जानकारी हासिल करें या अभी टाल ही दे। व्यक्तिगत जीवन से संबंधित किसी भी प्रकार का रिस्क ना लें। विचारों में संकीर्णता का भाव लाना उपहास का पात्र बना सकता है।
व्यवसाय- बिजनेस में कामकाज के प्रति लापरवाही न होने दें तथा स्टाफ और कर्मचारियों की गतिविधियों पर भी नजर रखें। पार्टनरशिप संबंधी व्यवसाय में भी कुछ दिक्कतें आ सकती हैं। ऑफिस में किसी बड़े प्रोजेक्ट पर आपके द्वारा किया गया कार्य तारीफ के काबिल रहेगा।
लव- दांपत्य जीवन मधुरता पूर्ण रहेगा तथा मित्रों तथा रिश्तेदारों के साथ संबंध मधुर रहेंगे। लव पार्टनर के साथ मुलाकात होने से मन प्रफुल्लित रहेगा।
स्वास्थ्य- स्वास्थ्य ठीक रहेगा, सिर्फ अपना खानपान व्यवस्थित रखें तथा एक्सरसाइज भी नियमित करें।
भाग्यशाली रंग- आसमानी, भाग्यशाली अंक- 8
कन्या - पॉजिटिव- गैर जरूरी खर्चों पर काबू रखने से आपकी समस्या हल हो जाएगी। कई कामों में व्यस्तता रहेगी। आप कुछ नई तकनीक का प्रयोग करके अपने कार्यों को आगे बढ़ाएंगे और सफल भी रहेंगे। संतान की पढ़ाई अथवा भविष्य को लेकर की गई प्लानिंग के आज परिणाम मिल जाएंगे।
नेगेटिव- कुछ नकारात्मक प्रवृत्ति के लोग आपकी योजनाओं का फायदा उठा सकते हैं। बेहतर होगा कि अपनी गतिविधियां सीक्रेट ही रखें। कोई भी विवादित स्थिति बनने पर अपनी वाणी पर काबू रखें। युवा वर्ग प्रेम संबंधों में पड़कर अपने करियर और अध्ययन के साथ लापरवाही ना करें।
व्यवसाय- कारोबारी गतिविधियों में तेजी आएगी जिससे आपकी व्यस्तता और भी बढ़ जाएगी। साथ ही आर्थिक स्थिति भी बेहतर होने से खुशी और आत्मविश्वास बढ़ेगा। नौकरी में बॉस व उच्च अधिकारी के साथ संबंधों में कटुता ना आने दे।
लव- पति-पत्नी के बीच किसी बात को लेकर अहंकार का टकराव हो सकता है। शांत मन से समस्या को सुलझाए। प्रेम संबंधों को विवाह में परिणित होने के लिए विचार करें।
स्वास्थ्य- ज्यादा तनाव और गुस्सा हावी ना होने दें। इस वजह से आपका स्वास्थ्य और मानसिक स्थिति दोनों ही प्रभावित होंगे।
भाग्यशाली रंग- गुलाबी, भाग्यशाली अंक- 1
तुला - पॉजिटिव- अपनी लाइफ से जुड़ी किसी खास प्लानिंग को क्रियान्वित करने के लिए आज का समय बहुत ही अनुकूल है, इसलिए अपने साहस और पराक्रम में कमी ना लाएं और योग्यता पर पूरा भरोसा रखें। प्रभावशाली लोगों के साथ मुलाकात के अवसर बनेंगे और भविष्य संबंधी योजनाओं पर भी विचार विमर्श होगा।
नेगेटिव- हालांकि दिन की शुरुआत में कुछ परेशानी और व्यवधान भी महसूस हो सकते हैं। लेकिन जल्दी ही समस्या का हल भी निकल आएगा इसलिए चिंता ना करें। किसी भी प्रकार की वाद-विवाद की स्थिति में ना पड़े। संबंधों के बीच अहंकार का टकराव दुष्प्रभाव देगा।
व्यवसाय- व्यक्तिगत व्यस्तता के चलते बिजनेस पर ज्यादा ध्यान नहीं दे पाएंगे, लेकिन जरूरत के मुताबिक आपके काम होते जाएंगे। टैक्स लोन आदि से संबंधित गतिविधियां व्यवस्थित रखें तथा सरकारी नियमों का कड़ाई से पालन करें। नौकरीपेशा लोग अपना टारगेट आसानी से पूरा कर लेंगे।
लव- घर में सुख-शांति और अनुशासन से पूर्ण माहौल रहेगा। बच्चे भी अपनी दिनचर्या को व्यवस्थित और अनुशासित बनाकर रखेंगे।
स्वास्थ्य- कफ, खांसी और गले में इन्फेक्शन महसूस हो सकता है। तुरंत इलाज लेना जरूरी है। प्राकृतिक चीजों का ज्यादा सेवन करें।
भाग्यशाली रंग- नीला, भाग्यशाली अंक- 8
वृश्चिक - पॉजिटिव- आज आपकी कोई कल्पना साकार होने वाली है। कोई शुभ समाचार मिलने से आपके अंदर आत्मविश्वास और नई ऊर्जा का प्रवाह रहेगा। किसी मित्र अथवा संबंधी के साथ चल रही गलतफहमियां दूर होगी और संबंधों में पुनः मधुरता आएगी।
नेगेटिव- ज्यादा जज्बाती होना भी तनाव दे सकता है, इसलिए अपने स्वभाव के प्रति मनन और चिंतन करें। अपने चारों ओर होने वाली गतिविधियों पर ध्यान दें क्योंकि आपके काम का श्रेय कोई दूसरा ले सकता है। रिस्क प्रवृत्ति के कार्यों से दूर रहें।
व्यवसाय- बिजनेस में आर्थिक स्थिति बेहतर बनाने के लिए कोशिशें बढ़ानी होंगी। इस समय दूरदराज के पार्टियों के साथ संपर्क में रहें। इंपोर्ट-एक्सपोर्ट से जुड़े व्यवसाय में कुछ फायदा होने की उम्मीद है। सरकारी नौकरीपेशा लोगों को महत्वपूर्ण जिम्मेदारी मिलने से खुशी होगी।
लव- घर में उचित सामंजस्य और प्रेम पूर्ण व्यवहार बना रहेगा। लव अफेयर्स के मामले में लकी रहेंगे।
स्वास्थ्य- नसों में खिंचाव और दर्द की समस्या से राहत पाने के लिए इलाज के साथ-साथ योगा और व्यायाम पर भी ध्यान दें।
भाग्यशाली रंग- आसमानी, भाग्यशाली अंक- 7
धनु - पॉजिटिव- अपनी जीवनशैली में बदलाव लाने का सही समय है। खुद को आत्मविश्वास से सराबोर महसूस करेंगे। कुछ दिनों से चल रही काम की अधिकता से भी राहत मिलेगी घर परिवार के प्रति भी आपका योगदान बना रहेगा। स्थान परिवर्तन संबंधी कोई योजना बन सकती हैं।
नेगेटिव- कुछ घटनाएं आपको तनाव भी दे सकती हैं। परंतु कोशिश करें, कि उनका दुष्प्रभाव आप पर हावी ना हो। ध्यान रखें कि किसी नजदीकी संबंधी से पारिवारिक मामलों को लेकर कहासुनी हो सकती है। दूसरों की बातों में ना आएं। इस समय किसी भी तरह की आवाजाही को भी स्थगित ही रखें।
व्यवसाय- कारोबारी मामलों में आपके निर्णय बहुत ही सकारात्मक रहेंगे और गतिविधियां सुचारू रूप से चलती रहेंगी। इस समय रियल स्टेट से जुड़े काम में बेहतरीन सफलता मिलने की संभावना है। ऑफिस में उच्च अधिकारियों के साथ उचित तालमेल बनाकर रखें। स्थान परिवर्तन का भी योग बन रहा है।
लव- दांपत्य जीवन सुखद रहेगा। किसी प्रिय मित्र से मुलाकात होने से मन प्रफुल्लित रहेगा। प्रेम संबंधों में भी प्रगाढ़ता बनी रहेगी।
स्वास्थ्य- सेहत के लिहाज से थोड़ी सावधानी बरतने की जरूरत है। तनाव की वजह से स्वभाव में चिड़चिड़ापन रहेगा। योगा, मेडिटेशन पर ध्यान दें।
भाग्यशाली रंग- बादामी, भाग्यशाली अंक- 8
मकर - पॉजिटिव- आर्थिक योजना में निवेश करने का अनुकूल समय है। आज ऐसी गतिविधियों में अपना समय व्यतीत करें, जहां आपको समान व्यक्तित्व वाले लोगों से मिलने का भी मौका मिले। घर की व्यवस्था से संबंधित कुछ महत्वपूर्ण कार्य संपन्न होंगे। लोकप्रियता के साथ-साथ जनसंपर्क का दायरा भी बढ़ेगा।
नेगेटिव- व्यर्थ के वाद-विवाद से बचने के लिए अपने जज्बातों पर काबू रखने की जरूरत है। अपने ऊपर अत्यधिक कार्यभार ना लें, वरना आपके खुद के काम प्रभावित होंगे। इसलिए ना कहना भी सीखें। इस समय किसी भी तरह का लेन-देन स्थगित रखना ही उचित है।
व्यवसाय- आज व्यवसाय में किसी प्रोजेक्ट पर अपनी योग्यता जाहिर करने का मौका मिलेगा और कामयाब भी होंगे। प्रभावशाली व्यवसायियों के साथ संपर्क स्थापित होंगे जो कि लाभदायक भी रहेंगे। पार्टनरशिप संबंधी व्यवसाय में किसी बात को लेकर बहस हो सकती है।
लव- नाराज लव पार्टनर को खुश करने का मौका मिलेगा। डिनर अथवा कोई मनोरंजक प्रोग्राम जरूर बनाए। प्रेम संबंधों को पारिवारिक सहमति मिलने से विवाह संबंधी योजनाएं बनेगी।
स्वास्थ्य- असंतुलित खानपान की वजह से गैस और पेट से संबंधित दिक्कतें आ सकती हैं। आयुर्वेदिक चीजों का भी सेवन करें।
भाग्यशाली रंग- बादामी, भाग्यशाली अंक- 7
कुंभ - पॉजिटिव- संबंधियों से मिलने और पुराने रिश्तों को तरोताजा करने के लिए अच्छा दिन है। इससे आपसी विचारों का आदान-प्रदान भी होगा और कई समाधान भी निकलेंगे। युवा हिम्मत तथा साहस के बल पर मुश्किल से मुश्किल काम को भी आसानी से निपटा लेंगे।
नेगेटिव- व्यर्थ की गतिविधियों पर खर्चा बढ़ाने से परहेज करें। किसी नजदीकी रिश्तेदार से संबंधित अप्रिय समाचार मिलने से मन दुखी रहेगा। अपना मनोबल बनाए रखें। खाली ख्याली पुलाव बनाने में समय व्यर्थ ना करें बल्कि अपनी योजनाओं को क्रियान्वित भी करें।
व्यवसाय- कारोबारी मामलों में आपकी गतिविधियां सकारात्मक रहेंगी और उचित परिणाम भी हासिल होंगे सरकारी कार्यों में भी सफलता मिलेगी। परंतु अपने प्रतिद्वंद्वियों की गतिविधियों के प्रति लापरवाह ना रहे। बैंक संबंधी कार्यों को समय पर अवश्य पूरा कर ले। कोई ऑफिशियल यात्रा का आर्डर आ सकता है।
लव- जीवनसाथी तथा परिवारजनों के सहयोग से आपका आत्मविश्वास और मनोबल बना रहेगा। लव पार्टनर के साथ लॉन्ग ड्राइव पर जाना सकून देगा।
स्वास्थ्य- मौसम के प्रतिकूल आहार लेने की वजह से पेट का सिस्टम बिगड़ सकता है। कुछ समय बिल्कुल हल्का आहार लेने का प्रयास करें।
भाग्यशाली रंग- गुलाबी, भाग्यशाली अंक- 1
मीन - पॉजिटिव- किसी अनुभवी व्यक्ति की मदद से आप की कोई समस्या हल होने वाली है। प्रॉपर्टी के खरीद-फरोख्त संबंधी प्लानिंग चल रही है, तो उसके सुखद परिणाम मिलने वाले हैं। पारिवारिक रखरखाव संबंधी कार्यों में भी व्यस्तता बनी रहेगी। सामाजिक दायरा और अधिक विस्तृत होगा।
नेगेटिव- आपका जिद्दी रवैया संबंधों को खराब भी कर सकता है, इसलिए समय अनुसार अपने स्वभाव में भी लचीलापन लाना चाहिए। कोई भी लेनदेन करते वक्त अपनी भावनाओं पर काबू रखें। युवा वर्ग प्रेम प्रसंग में पड़कर अपने अध्ययन और करियर के साथ कोई भी समझौता ना करें।
व्यवसाय- कारोबारी मामलों में कुछ ना कुछ चुनौतियां रहेंगी, जिसके लिए आपको बहुत अधिक मेहनत करने की जरूरत है। अपने कर्मचारियों की सलाह पर भी जरूर ध्यान दें। इसमें कहीं भी पैसा लगाना या जल्दबाजी में फैसला लेना नुकसानदायक हो सकता है।
लव- घर में संबंधियों का आगमन होगा और खुशनुमा माहौल बनेगा। लव पार्टनर के मान-सम्मान की अवहेलना ना करें।
स्वास्थ्य- किसी भी तरह का रिस्क ना लें। इस समय गिरने या चोट लगने जैसी स्थिति बन रही है। सावधानी बरतें। वाहन भी ध्यान से चलाएं।
भाग्यशाली रंग- गुलाबी, भाग्यशाली अंक- 4